CELEX: 62009TN0220
Language: lt
Date: 2009-06-03 00:00:00
Title: Byla T-220/09: 2009 m. birželio 3 d. pareikštas ieškinys byloje ERGO Versicherungsgruppe prieš VRDT — Société de Développement et de Recherche Industrielle (ERGO)

1.8.2009   
            
            
               LT
            
            
               Europos Sąjungos oficialusis leidinys
            
            
               C 180/60
            
         2009 m. birželio 3 d. pareikštas ieškinys byloje ERGO Versicherungsgruppe prieš VRDT — Société de Développement et de Recherche Industrielle (ERGO)
   (Byla T-220/09)
   2009/C 180/110
   Kalba, kuria surašytas ieškinys: vokiečių
   
      Šalys
   
   
      Ieškovė: ERGO Versicherungsgruppe AG (Diuseldorfas, Vokietija), atstovaujama advokatų V. von Bomhard, A. Renck, T. Dolde ir J. Pause
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Société de Développement et de Recherche Industrielle SAS (Šenovas, Prancūzija)
   
      Ieškovės reikalavimai
   
   
               —
            
            
               Panaikinti 2009 m. kovo 20 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą Nr. R 515/2008-4.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas ERGO 3 ir 5 klasių prekėms ir paslaugoms (paraiška Nr. 3 292 638).
   
      Prekių ženklo ar žymens, kuriuo grindžiamas protestas, savininkas: Société de Développement et de Recherche Industrielle SAS.
   
      Prekių ženklas ar žymuo, kuriuo grindžiamas protestas: žodinis prekių ženklas URGO 3 ir 5 klasių prekėms (Bendrijos prekių ženklas Nr. 989 863).
   
      Protestų skyriaus sprendimas: iš dalies patenkinti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento (EB) Nr. 40/94 8 straipsnio 1 dalies b punkto (dabar Reglamento (EB) Nr. 207/2009 (1) 8 straipsnio 1 dalies b punktas) pažeidimas, nes nėra pavojaus supainioti prekių ženklus, dėl kurių kilo ginčas.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).